สวัสดีค่ะ ขอสอบถามอาการเจ็บหน้าอกข้างซ้ายจี๊ดๆแปล้บๆ บางครั้งก็ตื้อๆตึงๆ พักหลังเจ็บด้านข้างชายโครง ใต้ราวนม ไปหาที่รพ.ลาดพร้าว วินิฉัยว่ากล้ามเนื้ออักเสบ และกรดไหลย้อน จัดยาคลายกล้ามเนื้อมาให้ที่เหลือคือยากรดไหบย้อน จนตอนนี้ทานยามา4วันแล้ว อาการเจ็บหน้าอกยังไม่หายเลยค่ะ วันที่ไปตรวจได้เจาะเลือดและวัดคลื่นหัวใจ ผลออกมาบอกปกติ ดิฉันมีความกังวลค่ะ ว่าเป็นอะไรกันแน่
สวัสดีค่ะ อาการเจ็บหน้าอกแบบจี๊ดๆ เจ็บแปล๊บๆดังกล่าวมา อาจจะเกิดจาก การเจ็บจากกล้ามเนื้อหรือกระดูกอ่อนอักเสบ การมีปลายเส้นประสาทที่หน้าอกอักเสบ ซึ่งถ้าเป็นกลุ่มกล้ามเนื้อมักเจ็บสัมพันธ์กับท่าทาง มักมีจุดที่กดเจ็บชัดเจนได้ ส่วนเรื่องกรดไหลย้อน อาจมาด้วยเจ็บหน้าอกได้ แต่มักเป็นแบบเจ็บแสบร้อน อาจร้าวไปถึงคอ จุกที่คอ เรอเปรี้ยว คลื่นไส้ อาการสัมพันธ์กับมื้ออาหารได้หากได้รับการรักษามาแล้ว อาการไม่ดีขึ้น ยังคงเป็นมากร่วมกับเจ็บมากจนทำงานไม่ได้ตามปกติ มีอาการกลืนลำบาก หายใจไม่สะดวก ควรกลับไปพบแพทย์เพื่อตรวจซ้ำให้ได้การวินิจฉัยที่แน่ชัดต่อไปในเบื้องต้นระวังการกระทบกระแทก ไม่กินแล้วนอนทันที งดการทำงานหนักๆไปก่อน และรับประทานยาตามที่แพทย์สั่งมาต่อเนื่อง